b'\n_START_ARTICLE_\nSafety car\n_START_PARAGRAPH_\nSafety car (kendt som pace car i USA) er i motorsport en bil, der kommer p\xc3\xa5 banen under racerl\xc3\xb8b, hvis der er behov for at de konkurrende biler skal s\xc3\xa6nke hastigheden, ved blandt andet ulykker eller andet der obstruere sikkerheden p\xc3\xa5 banen.\n_START_SECTION_\nFunktion\n_START_PARAGRAPH_\nSafety car bliver sendt ud p\xc3\xa5 banen, n\xc3\xa5r der indtr\xc3\xa6ffer en situation, som indeb\xc3\xa6rer at l\xc3\xb8bet ikke kan forts\xc3\xa6tte p\xc3\xa5 normalt vis under trygge forhold. Banemarshalls vil ogs\xc3\xa5 vifte med gule flag, og vise skilte med bogstaverne \xc2\xabSC\xc2\xbb. I Formel 1 er safety car udstyret med gule og gr\xc3\xb8nne lys. De gr\xc3\xb8nne lys signalere at k\xc3\xb8ren lige bagved kan passere. N\xc3\xa5r den f\xc3\xb8rende k\xc3\xb8rer er bagved safety car, \xc3\xa6ndres lysene til gult. Safety car k\xc3\xb8res af en professionel racerk\xc3\xb8rer, og m\xc3\xa5 holde en j\xc3\xa6vn h\xc3\xb8j hastighed, s\xc3\xa5 d\xc3\xa6kkene p\xc3\xa5 racerbilerne holdes p\xc3\xa5 en rigtig temperatur, og samtidig undg\xc3\xa5 at bilenes motorer overophedes.'